钦定古今图书集成/明伦汇编/闺媛典/第181卷 > 梁广妻张氏〈萧氏附〉
## 钦定古今图书集成/明伦汇编/闺媛典/第181卷 > 梁广妻张氏〈萧氏附〉

按《雄县志》：张氏，梁广妻。年十七适广。十年，广没，哀痛
几绝，抚遗腹子大安，娶萧氏。萧年十八生子干，而大
安亦亡，又生遗腹子栋。或以年少劝之，萧曰：“汝不知
吾为节妇妇乎？为节妇妇而失节，纵不愧他人，独不
愧我姑耶？”妪惭而退，乃与姑共历艰苦终身。